Borithi kwambika uthuthuria wa gwethana na mwikuirwo wa gikundi kia wuici kia Gaza Murang’a
Maabithaa a borithi kaunti-ini ya Murang’a nimanyitithitie thing’a, mihang’o ya gwethana na mwanake umwe uria urekuo ni mumemba wa ngeng’i ya gikundi kia umaramari kiuikaine ta Gaza na gikoretwo gigitabania ciiko cia wikinai itura-ini ria Mukuyu kurigania na tauni ya Murang’a na uria uretharire na bingu cia borithi iria arohetwo nacio moko ndagika nini thutha wa guikio ngono hindi ya mungururio wa kuhitana nao. Munini wa cibu wa Sub- location ya Mukuyu, Adams Kariuki augite ati mwikuirwo ucio araikirio ngono mena imwana ingi 9 na ni umwe wa gatagati Ka angi a gatagati Ka miaka 16 nginya 20 aria makoretwo makiagagia muingi wa mwena ucio na kumoheria utuku makiinuka o hamwe na kumahithukira micii-ini kwao. Ongereire kuga ati aingi a imwana icio ni cukuru matigite na amwe maumite kuu Mukuyu na matura-ini ma hakuhi ma Mjini, Maragi, Kiawamburi, Kongo-ini na Majoice.
The post Borithi kwambika uthuthuria wa gwethana na mwikuirwo wa gikundi kia wuici kia Gaza Murang’a appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Comments
Be the First to Comment!
kik_Latn kik_Latn kik_Latn eng_Latn eng_Latn eng_Latn eng_Latn